section_heading: Zemljopis
paragraph_text: Nalazi se u dolini Neretvice te pripada Općini Konjicu. Kroz Parsoviće protiče rijeka Neretvica koja zbog svoje atraktivnosti privlači mnogobrojne posjetitelje i osobe zaljubljene u prirodu. Također ova rijeka u svom gornjem toku posjeduje dobar hidroenergetski potencijal, pa je na njoj planirano 15 mini hidroelektrana u narednom razdoblju, ukupne instalirane snage oko 25 MW. Također Parsovići su poznati po rijetkom nalazištu rude pirofilita koje je još uvijek nedovoljno eksploatirano.